google/wiki40b huggingface dataset:
Πόππο Μπάμπενμπερκ

Βιογραφία

Ήταν γιος τού Λεοπόλδου Α΄ μαργράβου της Αυστρίας και της Ριχάρντις, κόρης τού Ερνέστου Δ΄ κόμη τού Ζουάλαφελντγκαου (ή τού Έρενφρητ Β΄ των Ετσονιδών κόμη τού Κέλνταχ, Τσύλπιχ, Μπόννγκαου).
Μορφώθηκε στο Ρέγκενσμπουρκ και διορίστηκε από τον Ερρίκο Β΄ της Γερμανίας το 1007 ως ο πρώτος κοσμήτορας τού Συλλόγου τού νέου του καθεδρικού στο Μπάμμπερκ. Το 1015 απεβίωσε ο επίσκοπος Μέγκινγκοζ και ο Ερρίκος Β΄ επέλεξε τον Πόππο ως διάδοχό του στο Τρηρ. Χειροτονήθηκε από τον Έρκανμπαλντ αρχιεπίσκοπο τού Μετς και το 1016 επικυρώθηκε από τον πάπα Βενέδικτο Η΄.
Μεταξύ 1028 και 1030, ταξίδευσε με τον μοναχό Συμεών του Τρηρ στους Αγίους Τόπους. Αργότερα ο Πόππο τον ενταφίασε στην Μελανή πύλη (Porta Nigra) της πόλης Τρηρ· με τον λόγο του ο πάπας Βενέδικτος θ΄ αγιοποίησε τον Συμεών. Από το 1037 ώσπου απεβίωσε ο Πόππο ήταν απασχολημένος με την επέκταση τού καθεδρικού της Τρηρ προς τα δυτικά. Καθώς επέβλεπε την κατασκευή το 1047, απεβίωσε. Τάφηκε στο ναό τού Αγ. Συμεών, που είχε ιδρύσει στο Τρηρ. Το επιτύμβιο μνημείο του καταστράφηκε κατά τον Β΄ Παγκόσμιο Πόλεμο.
Ζάταρ

Το Ζάταρ (زعتر, μεταγράφεται και ως Ζα'τάρ, Ζά'αταρ, Ζάχταρ ή Σάταρ) αναφέρεται σε ένα μείγμα μπαχαρικών από τη Βόρεια Αφρική, τη Μέση Ανατολή και την Τουρκία και μέρος της βορειοαφρικανικής και αραβικής κουζίνας.
Το μείγμα χρησιμοποιείται επίσης στο κρέας και ως συνοδευτικό για ψωμί και άλλα τρόφιμα.

Σύνθεση

Το Ζάταρ είναι το αραβικό όνομα για το άγριο θυμάρι, το οποίο χρησιμοποιείται ως κύριο συστατικό. Εδώ αναφέρονται και τα αποξηραμένα φύλλα του συριακού ύσπου (Origanum syriacum).
Η βασική συνταγή του μείγματος μπαχαρικών έχει ως συστατικά το ζάταρ, το σουμάκ, το ψητό σουσάμι και το αλάτι. Ανάλογα με την προετοιμασία, μπορούν να προστεθούν και άλλα συστατικά, όπως το Θυμάρι του Χαλεπίου από τη Συρία και το Λίβανο. Επίσης μπορεί να προστίθονται και άλλα μπαχαρικά όπως κόλιανδρος, γλυκάνισο και μάραθο, καθώς και ηλιόσποροι και ξηροί καρποί.
Μουφίτ Καλλιοτζής

Βιογραφία

Ο Καλλιοτζής γεννήθηκε τον Αύγουστο του 1933 στην Ξάνθη και ξεκίνησε να παίζει ποδόσφαιρο στον τοπικό Ορφέα. Μεταπήδησε για ένα μικρό χρονικό διάστημα στην τουρκική Γαλατασαράι, πριν επιστρέψει στην Ξάνθη και την Ασπίδα. Μεταγράφηκε στον Άρη το καλοκαίρι του 1955 και έπαιξε για πρώτη φορά στις 30 Οκτωβρίου 1955 εναντίον του Απόλλωνα Καλαμαριάς, πετυχαίνοντας δύο τέρματα στη νίκη των "κίτρινων" με 3-1. Αγωνίστηκε σχεδόν σε όλους τους αγώνες της σεζόν, όπου ο Άρης κατέλαβε την δεύτερη θέση του τοπικού πρωταθλήματος και κατέκτησε το πρωτάθλημα βορείου ομίλου, ενώ κατατάχθηκε έκτος στην τελική φάση του πανελλήνιου πρωταθλήματος.
Αγωνιζόταν ως επιτελικός μέσος και είχε ευχέρεια και στο σκοράρισμα. Την σεζόν 1956-57 αγωνιζόταν ως βασικός και κατέκτησε την έβδομη θέση στο πανελλήνιο πρωτάθλημα, πετυχαίνοντας δύο τέρματα στην εκτός έδρας ισοπαλία με την Προοδευτική στις 2 Ιουνίου 1957.
Το καλοκαίρι του 1957, μετακόμισε στην Κωνσταντινούπολη με σκοπό την επαγγελματική αποκατάσταση, όπως και να αγωνιστεί στην Ιστανμπούλσπορ, αλλά επέστρεψε στην Θεσσαλονίκη το Νοέμβριο του ίδιου έτους. Αγωνίστηκε στους έξι τελευταίους αγώνες του πρωταθλήματος Θεσσαλονίκης, όπου οι "κίτρινοι" κατέλαβαν την τέταρτη θέση.
Την σεζόν 1958-59, αγωνίστηκε σε επτά αγώνες του τοπικού πρωταθλήματος, σκοράροντας δύο τέρματα και βοηθώντας τον Άρη να κατακτήσει τον τίτλο του πρωταθλητή Θεσσαλονίκης. Στην τελική φάση του πανελλήνιου πρωταθλήματος, οι "κίτρινοι" κατέλαβαν την έκτη θέση, με τον Καλλιοτζή να αγωνίζεται και στους δεκαοχτώ αγώνες της διοργάνωσης, πετυχαίνοντας επτά γκολ, ενώ αναδείχθηκε δεύτερος καλύτερος ποδοσφαιριστής του πρωταθλήματος μετά τον Κώστα Νεστορίδη της ΑΕΚ.
Στις 2 Δεκεμβρίου 1959, πραγματοποίησε την μοναδική του εμφάνιση με την ελληνική εθνική ομάδα στον φιλικό αγώνα με την Εθνική Δανίας στο γήπεδο της Λεωφόρου Αλεξάνδρας, όπου οι Δανοί κέρδισαν με 1-3.
Αναδείχθηκε πρώτος σκόρερ του Άρη στην πρώτη σεζόν της Α' Εθνικής, πετυχαίνοντας γκολ στην εκτός έδρας ισοπαλία με τον Ολυμπιακό με 1-1 και στη νίκη των "κίτρινων" επί του μετέπειτα πρωταθλητή Παναθηναϊκού με 2-1. Παρ' όλα αυτά, ο Άρης κατέλαβε την όγδοη θέση στην τελική κατάταξη, παρουσιάζοντας φθίνουσα πορεία στα επόμενα χρόνια μέχρι το 1963.
Ο Καλλιοτζής υπήρξε ο ηγέτης της ομάδας και την παραμονή πρωτοχρονιάς του 1961 τιμήθηκε με το κύπελλο προσφοράς και ήθους από τους συντάκτες της εφημερίδας Δράσις. Υπήρξε ο πρώτος ποδοσφαιριστής της ομάδας του Άρη ο οποίος πληρωνόταν βάσει συμβολαίου, χωρίς αυτό να είναι γνωστό για να αποφευχθούν οι αντιδράσεις των συμπαικτών του.
Στην τελευταία του χρονιά με τα χρώματα του Άρη, πραγματοποίησε μέτριες εμφανίσεις και μετά την εντός έδρας ισοπαλία με την Προοδευτική, όπου αστόχησε σε εκτέλεση πέναλτι, λογομάχησε με οπαδούς των "κίτρινων". Αγωνίστηκε μέχρι το τέλος της χρονιάς, πετυχαίνοντας τέσσερα τέρματα, αλλά δεν έπαιξε στους αγώνες μπαράζ για την παραμονή της ομάδας και εγκατέλειψε την ενεργό δράση αμέσως μετά.
Ασχολήθηκε με την προπονητική και πέθανε το 1987, σε ηλικία 54 ετών.
Πετροκεφάλι Ηρακλείου

Ιστορικά στοιχεία

Το χωριό αναφέρεται στις ενετικές απογραφές με τη σημερινή του ονομασία. Στον Καστροφύλακα (Κ 103) το βρίσκουμε με 199 κατοίκους ως Petrochieffali.
Στον οικισμό βρίσκεται ο δίκλιτος ναός του Αγίου Πνεύματος και Ευαγγελισμού, επίσης ο ναός της Θεοτόκου και του Αγίου Ελευθερίου. Κατά τις εορτές των ναών γίνονται πανηγύρια με παραδοσιακό κρητικό χρώμα και ταυτόχρονα θρησκευτικό χαρακτήρα.
Ταουχίντ

Ταουχίντ (αραβικά: توحيد, tawḥīd) στο Ισλάμ ονομάζεται η έννοια του μονοθεϊσμού. Απότελεί την πλέον θεμελιώδη έννοια της θρησκείας, σύμφωνα με την οποία ο θεός (Αλλάχ) είναι ένας (wāḥid) και μοναδικός (āḥad). Κυριολεκτικά η λέξη σημαίνει «ενοποίηση», «ένωση» ή «συνδυασμός».
Κάστρο του Μπάνγκορ

Ιστορία

Η οικία σχεδιάστηκε από τον Σκωτσέζο αρχιτέκτονα Ουίλιαμ Μπερν και η ανέγερσή της ολοκληρώθηκε το 1852 για λογαριασμό του The Hon Ρόμπερτ Έντουαρντ Ουόρντ, αδελφού του 3ου Υποκόμη του Μπάνγκορ και Υψηλού Σερίφη του Ντάουν για το 1842. Η συνολική έκταση του οικοπέδου ήταν της τάξεως των 6.000 στρεμμάτων και περιελάμβανε το μισό τμήμα της πόλης του Μπάνγκορ. Η μοναχοκόρη και κληρονόμος του Ρόμπερτ, Ματίλντα Κάθριν Μωντ, είχε νυμφευθεί τον στρατιώτη Τζον Μπίνγκαμ, 5ο Βαρώνο του Κλανμόρις. Μετά τον θάνατό του, το 1916, η Λαίδη Κλανμόρις διατήρησε στην κατοχή της την οικία έως τον θάνατό της το 1941.
Όταν η τοπική δημοτική αρχή, το Δημοτικό Συμβούλιο του Μπάνγκορ, αγόρασε το κάστρο καθώς και την υπόλοιπη έκταση, η αίθουσα μουσικών εκδηλώσεων μετατράπηκε σε αίθουσα συνεδρίασης του Δημοτικού Συμβουλίου. Η πρώτη συνέλευση του Συμβουλίου διεξήχθη σε εκείνο τον χώρο σχεδόν 100 χρόνια αφότου ολοκληρώθηκαν οι εργασίες ανέγερσης του κτίσματος, το οποίο είναι γνωστό σήμερα ως το Δημαρχιακό Μέγαρο. Η διάδοχη κατάσταση του Δημοτικού Συμβουλίου του Μπάνγκορ, του Δημοτικό Συμβούλιο του Νορθ Ντάουν, πλέον, εδρεύει στο κάστρο.
Οι κήποι του, σχεδιασμένοι από την οικογένεια Ουόρντ στη διάρκεια της δεκαετίας του 1840, έχουν κερδίσει αρκετά βραβεία για τα εξαιρετικά τους άνθη και είναι ανοιχτοί στο κοινό. Το κτίσμα φιλοξενεί επίσης ένα μουσείο αφιερωμένο στις οικογένειες Ουόρντ και Μπίνγκαμ, στα εκθέματα του οποίου περιλαμβάνεται και ο Σταυρός της Βικτωρίας με τον οποίο παρασημοφορήθηκε ο Διοικητής The Hon Έντουαρντ Μπίνγκχαμ, γιος του 5ου Λόρδου του Κλανμόρις.
Αλέξανδρος Ζαρκάδας

Βιογραφικά στοιχεία

Γεννήθηκε το 1931 στο Μαρούσι, όπου και μεγάλωσε. Αποφοίτησε από τη Στρατιωτική Σχολή Ευελπίδων το 1953 ως ανθυπολοχαγός του Πυροβολικού. Ως αξιωματικός, ήταν από τους πρωτοπόρους της Αεροπορίας Στρατού (τότε ΕΠΑΡ). Υπηρέτησε στην Κύπρο το 1964 στις εκκαθαρίσεις τουρκοκυπριακών θυλάκων, μαζί με τον Σπύρο Μουστακλή.
Το 1967 ήταν από τους πρώτους αξιωματικούς που αποστράτευσαν οι χουντικοί μετά την επικράτησή τους. Συμμετείχε στην αντιστασιακή οργάνωση «Ελεύθεροι Έλληνες», συνελήφθη και φυλακίστηκε για τέσσερα χρόνια.
Μετά την αποκατάσταση της δημοκρατίας, ο Αλέξανδρος Ζαρκάδας διετέλεσε διαδοχικά, από το 1974 ως το 1979, νομάρχης Σάμου, Αιτωλοακαρνανίας και Κοζάνης, ενώ το 1981 ήταν υποψήφιος βουλευτής με το ΠΑΣΟΚ, χωρίς να εκλεγεί. Στη συνέχεια διετέλεσε πρόεδρος του ΟΛΠ (1982-1985) και νομάρχης Κέρκυρας (1993-1995).
Πέθανε τον Ιούνιο του 2014.
1133 Λουγδούνα

Φυσικά χαρακτηριστικά

Η μέση διάμετρος της Λουγδούνας εκτιμάται σε 12 περίπου χιλιόμετρα. O φασματικός τύπος της είναι S (λιθώδης).
Εκλογές στην Κούβα

Στην Κούβα, η οποία τελεί υπό μονοκομματικό καθεστώς από το 1959, διεξάγονται εκλογές, θεωρούμενες από πολλούς ως εκλογές επίδειξης. Το πολίτευμα, σύμφωνα με το σύνταγμα, είναι σοσιαλιστική δημοκρατία. Ο ιστορικός ηγέτης της χώρας, Φιδέλ Κάστρο σε πολλές ομιλίες του επέμεινε ότι η χώρα είναι δημοκρατία ή παρουσιάζει δημοκρατικά χαρακτηριστικά.Για μερικούς όμως, το καθεστώς είναι δικτατορία, ενώ για άλλους η χώρα είναι επαναστατική δημοκρατία και περιγράφεται έτσι.
Το Κομουνιστικό Κόμμα της Κούβας είναι το μοναδικό επίσημο κόμμα και είναι ενεργά στη χώρα άλλα μικρότερα κόμματα, μετά την νομιμοποίηση των κομμάτων το 1992.
Εκτός από τις εθνικές, στη χώρα διεξάγονται από το 1900 και τοπικές (δημοτικές) εκλογές. Οι πρώτες προεδρικές εκλογές διεξήχθησαν το 1901 και το μοναδικό δημοψήφισμα διενεργήθηκε το 1976.
Δικαίωμα ψήφου στις εκλογές έχουν τα άτομα που είναι ηλικίας 16 ετών και πάνω.

Βουλευτικές εκλογές

Βουλευτικές εκλογές έχουν διεξαχθεί τα έτη 1900, 1901, 1904, 1905, 1908, 1910, 1912, 1914, 1916, 1918, 1920, 1922, 1924, 1926, 1928, 1930, 1932, 1936, 1938, 1939, 1940, 1942, 1944, 1946, 1948, 1950, 1954, 1956, 1976, 1981, 1986, 1993, 1998, 2003, 2008, 2013 και 2018.

Εκλογικό σύστημα

Στις βουλευτικές εκλογές εκλέγονται τα 605 μέλη για την Εθνοσυνέλευση της Λαϊκής Εξουσίας, σε μονοεδρικές περιφέρειες. Οι υποψήφιοι πρέπει να συγκεντρώσουν τουλάχιστον 50% των ψήφων για να εκλεγούν σε μία περιφέρεια. Μία έδρα μένει κενή, αν κανείς υποψήφιος δεν συμπληρώσει το απαιτούμενο 50% των ψήφων ή δεν διεξαχθεί επαναληπτική εκλογή. Με βάση τον εκλογικό νόμο, οι μισοί από τους υποψηφίους πρέπει να είναι δημοτικοί σύμβουλοι, ενώ οι υπόλοιποι μισοί προτείνονται από συνελεύσεις που έχουν στη σύνθεσή τους μέλη των Επιτροπών για την Άμυνα της Επανάστασης και ομάδες που εκπροσωπούν αγρότες, μαθητές, φοιτητές, γυναίκες, εργάτες και νεαρής ηλικίας άτομα.
Τα μέλη στα δύο συμβούλια εκλέγονται από την Εθνική Συνέλευση της Λαϊκής Εξουσίας. Ο Πρόεδρος της Κούβας (είναι αρχηγός κράτους και παράλληλα κυβερνήσεως) έχει πενταετή θητεία και η θητεία του μπορεί να ανανεωθεί μόνο μία φορά. Η εκλογή του Προέδρου γίνεται από την Εθνική Συνέλευση της Λαϊκής Εξουσίας.

Προεδρικές εκλογές

Προεδρικές εκλογές διεξήχθησαν τα έτη 1901, 1905, 1908, 1912, 1916, 1920, 1924, 1928, 1936, 1940, 1944, 1948, 1954 και 1958.

1958

Την 1η Νοεμβρίου 1958 διεξήχθησαν γενικές εκλογές. Λόγω της απειλής του Φιδέλ Κάστρο να εκτελέσει οποιονδήποτε υποψήφιο που θα ελάμβανε μέρος στις εκλογές, ο μοναδικός υποψήφιος ήταν ο φίλα προσκείμενος στον δικτάτορα Μπατίστα, Αντρές Ριβέρο Αγουέρο. Ωστόσο, εξαιτίας της Επανάστασης του 1959, δεν ανέλαβε καθήκοντα ο Αγουέρο.

Δημοψήφισμα (1976)

Το μοναδικό δημοψήφισμα στην ιστορία της χώρας διεξήχθη στις 15 Φεβρουαρίου 1976 και ήταν οι πρώτες πανεθνικές εκλογές μετά την Κουβανική Επανάσταση του 1959.  Σύμφωνα με αναφορές, 6,2 εκατ. κάτοικοι προσήλθαν στις κάλπες και ενέκριναν με ποσοστό 99,02% το σύνταγμα της χώρας, με προσέλευση 98%.
Φελίτσε Κορνιόλα

Βιογραφία

Ο Φελίτσε ένας απλός πολίτης του Μαλάμοκο υπήρξε ο δεύτερος Στρατιωτικός Μάγιστρος στην διαδοχή της διακυβέρνησης της Βενετίας μετά την δολοφονία του Δόγη Όρσο Ιπάτο. Έμεινε γνωστός για την ηπιότητα του χαρακτήρα του, κυβέρνησε με δικαιοσύνη και μετριοπάθεια. Έγινε τόσο δημοφιλής στους υπηκόους του που κατόρθωσε να ακυρώσει την εξορία του μετέπειτα δόγη Τεοντάτο που είχε αποφασιστεί μετά την ανατροπή και δολοφονία του πατέρα του δόγη Όρσο. Ο Τεοντάτο κέρδισε την εμπιστοσύνη των εκλεκτόρων όταν επέστρεψε από την εξορία, όταν έληξε η 12μηνη θητεία του Φελίτσε Κορνιόλα τον διαδέχτηκε στο αξίωμα ο ίδιος ο Τεοντάτο που πέτυχε αργότερα να κερδίσει και την θέση του Δόγη.
Αζαβοριριδίνη

«Μητρικό» και «θυγατρικά» αζαβοριριδίνες

Η αζαβοριριδίνη είναι η «μητρική ένωση» για μια σειρά «θυγατρικών» του παραγώγων, που μαζί με τη «μητρική ένωση», ονομάζονται συλλήβδην «αζαβοριριδίνες». Πρόκειται, δηλαδή, για όλες οι παράγωγες ετεροκυκλικές οργανικές ενώσεις που περιέχουν έναν (τουλάχιστον) βοριρανικό δακτύλιο.
Άκης Κλεάνθους

Βιογραφία

Ο Άκης Κλεάνθους γεννήθηκε το 1964, στην Αργάκα, στην Πάφο (Κύπρος). Όταν ολοκλήρωσε τη στρατιωτική του θητεία στην Εθνική Φρουρά, μετακόμισε στην Νέα Υόρκη για τις σπουδές του. Άρχισε τις σπουδές του στο Baruche College, όπου πήρε πτυχίο στο Marketing Management. Μετά συνέχισε στο Πανεπιστήμιο St John, όπου πήρε το μεταπτυχιακό (M.B.A) στο Quantitative Analysis.
Το 2003, έλαβε τη θέση του Προέδρου του Χρηματιστηρίου Αξιών, θέση την οποία κατείχε έως τις 20 Φεβρουαρίου, όποτε ανέλαβε καθήκοντα Υπουργού Παιδείας και Πολιτισμού.
Στις 11 Απριλίου 2011, ο Άκης Κλεάνθους απεβίωσε σε ηλικία 46 ετών, σε καφετέρια στην Αγλαντζιά. Σύμφωνα με πληροφορίες, βρισκόταν μαζί με 2 δημοσιογράφους και πήγε στην τουαλέτα. Οι δημοσιογράφοι προσπάθησαν να ανοίξουν την πόρτα, καθώς ο υπουργός βρισκόταν εκεί για πολλή ώρα, αλλά δεν τα κατάφεραν και κλήθηκε η πυροσβεστική. Παρόλο αυτά, βρέθηκε νεκρός.
Η Κίρκη Προσφέρει το Ποτήρι στον Οδυσσέα

Περιγραφή

Η ελαιογραφία διαστάσεων 149 x 92 εκ. εικονίζει την Κίρκη σε θρόνο. Πίσω της βρίσκεται ένας καθρέφτης που αντικατοπτρίζει τον Οδυσσέα. Η Κίρκη προσφέρει στον Οδυσσέα το μαγικό φίλτρο για να τον καθυποτάξει.
Σονσονάτε

Γεωγραφία

Η Σονσονάτε βρίσκεται δυτικά του Ελ Σαλβαδόρ και κεντρικά του Σονσονάτε. Βρίσκεται βορειοανατολικά της Λος Άνχελες, νοτιοανατολικά της Ελ Κάρμεν, νοτιοδυτικά της Ελ Μοχόν και δυτικά της Καλούκο.

Δημογραφία

Η Σονσονάτε είχε, σύμφωνα με την απογραφή του 2006, 110.511 κατοίκους. Είναι η δέκατη τρίτη μεγαλύτερη πόλη του Ελ Σαλβαδόρ μετά το Σαν Σαλβαδόρ, την Σάντα Άνα, το Σογιαπάνγκι, το Σαν Μιγκέλ, την Απόντα, το Μεχικάνος, τη Σιουδάδ Ντελγάδο, την Σάντα Τέκλα, το Ιλοπάνγκο, το Σαν Μαρτίν, το Κουσκατανσίνγκο και το Αουατσαπάν.
Εθνική Σλοβακίας (ποδόσφαιρο ανδρών)

Ιστορία

Η Σλοβακία είναι από τις πιο πρόσφατες εθνικές ομάδες στον κόσμο, αφού προήλθε και ως χώρα το 1993, μετά από την διάλυση με την Τσεχία, με την οποία αποτελούσαν το κράτος Τσεχοσλοβακία και είχαν την αντίστοιχη εθνική ομάδα στο ποδόσφαιρο.

Παγκόσμιο Κύπελλο

Στο Παγκόσμιο Κύπελλο η Σλοβακία είχε μόνο μια επιτυχία πρόκρισης σε τελική φάση το 2010, όπου προκρίθηκε από τον όμιλό της, στην φάση των "16", και αποκλείστηκε εκεί από την Ολλανδία. Στις προηγούμενες τρεις διοργανώσεις, που προσπάθησε να προκριθεί (σε τόσες προκριματικές φάσεις έχει προλάβει να πάρει μέρος), δεν κατάφερε μερικές φορές για λίγους βαθμούς, να πάρει την πρόκριση.

Ευρωπαϊκό Πρωτάθλημα

Παρόλο που σε Παγκόσμια κλίματα φαίνεται πως αρχίζει να τα πηγαίνει καλά, το Ευρωπαϊκό Πρωτάθλημα την δυσκολεύει. Δεν έχει καταφέρει να προκριθεί σε καμία τελική φάση από το 1996 έως και σήμερα, με τελευταία προσπάθεια την διοργάνωση του 2012.

Ολυμπιακοί Αγώνες

Η εθνική Σλοβακίας, παρότι έχει ιδρυθεί μόλις το 1993, έχει προλάβει να συμμετάσχει σε Ολυμπιακούς Αγώνες, το 2000 στο Σίδνεϋ της Αυστραλίας. Εκεί, αποκλείστηκε στην φάση των ομίλων.

Στάδιο

Η εθνική ποδοσφαίρου της Σλοβακίας δεν έχει ως έδρα της κάποιο συγκεκριμένο στάδιο. Χρησιμοποιεί παρ'όλα αυτά, κυρίως τρεις έδρες, αλλά συνολικά έχει αγωνιστεί σε έντεκα διαφορετικά γήπεδα. Τα τρία κύρια στάδια που χρησιμοποιεί είναι τα εξής: το Στάδιο Πασιένκι, που βρίσκεται στην πρωτεύουσα Μπρατισλάβα, με χωρητικότητά του είναι 13,000. Το Στάδιο ποντ Ντουμπνόμ, που βρίσκεται στην Ζίλινα, με χωρητικότητα 10,770. Τέλος, το Στάδιο Αντόνα Μαλατινσκέχο, που βρίσκεται στην Τρνάβα, με χωρητικότητα 18,448.

Στατιστικά

Στην λίστα με τους πρώτους ποδοσφαιριστές σε συμμετοχές, προηγείται ο Μίροσλαβ Καρχάν, με 107 εμφανίσεις, ενώ πρώτος σκόρερ όλων των εποχών, είναι ο Ρόμπερτ Βίτεκ με 23 γκολ.
Αλέκος Τσουκόπουλος

Νεανικά Χρόνια

Γεννήθηκε στο χωριό Τζίβα Αρκαδίας. Σπούδασε Νομική στην Αθήνα και έγινε έφεδρος ανθυπολοχαγός στον Ελληνοϊταλικό πόλεμο. Συμμετείχε στις πρώτες ΕΑΜικές οργανώσεις της περιοχής του. Μετά την ίδρυση του ΕΛΑΣ έγινε διοικητής λόχου του 11ου συντάγματος. Πολέμησε στα Δεκεμβριανά κοντά στη πλατεία Κάνιγγος στο τότε Υπουργείο Εμπορίου.

Διοικητής στον Δημοκρατικό Στρατό

Στη διάρκεια του εμφυλίου πολέμου ήταν ταγματάρχης του Δ.Σ.Ε, υποδιοικητής του Αρχηγείου Μαινάλου και διοικητής της σχολής υπαξιωματικών του Δ.Σ.Ε. Η τελευταία του θέση ήταν διοικητής του δεύτερου τάγματος της 55ής ταξιαρχίας του Δ.Σ.Ε

Μάχη στον Άγιο Βασίλειο και εκτέλεση

Μετά την βαριά ήττα από δυνάμεις των Λ.Ο.Κ σε μάχη στον Άγιο Βασίλειο Κυνουρίας όπου το τάγμα του υπέστη αιφνιδιασμό σε ενέδρα και είχε σοβαρές απώλειες θεωρήθηκε ως ο κύριος υπεύθυνος. Έπειτα από στρατοδικείο θεωρήθηκε ένοχος και εκτελέστηκε στα τέλη Φλεβάρη του 1949. Στην απολογία του είπε ότι αν υπάρχουν ευθύνες τις αναλαμβάνει όλες πάνω του. Ενώ του έγινε πρόταση από στέλεχος του Δ.Σ.Ε να διαφύγει -τα μέτρα φύλαξης του ήταν υποτυπώδη- εκείνος αρνήθηκε λέγοντας ...Αν φύγω τότε πάει η πειθαρχία, πάει η Ταξιαρχία. Θα διαλυθεί. Ποιος θα πειθαρχήσει πια όταν οι ταγματάρχες θα απειθαρχούν;...

Υστεροφημία

Υπάρχουν αναφορές ότι η εκτέλεση του Τσουκόπουλου έγινε λόγω του σταλινικού φαινομένου στο ΚΚΕ, παρ' όλα αυτά κάποιοι επιζώντες πρωταγωνιστές των γεγονότων θεωρούν ότι έγινε κυρίως λόγω της απόδοσης στρατιωτικών ευθυνών. Το στρατοδικείο το διέταξε ο πολιτικός επίτροπος της 3ης Μεραρχίας του Δ.Σ.Ε Βαγγέλης Ρογκάκος χωρίς να ενημερώσει τον Μέραρχο της 3ης Μεραρχίας και υψηλόβαθμο στέλεχος του ΚΚΕ Στέφανο Γκιουζέλη ενώ έγιναν μεγάλες διαμαρτυρίες από τη συντριπτική πλειοψηφία των μαχητών και αξιωματικών ενάντια της απόφασης. Άλλοι λόγοι της εκτέλεσης αναφέρονται σε προσωπική αντιπάθεια μεταξύ του Ρογκάκου και του Τσουκόπουλου που ξεκίνησε από το θέμα της επιστράτευσης των γυναικών στον ΔΣΕ.

Οικογενειακή κατάσταση

Είχε έναν αδερφό (Γιάννης Τσουκόπουλος) που εκτελέστηκε στις 5/9/1944 από τα τάγματα ασφαλείας. Ο μεγαλύτερος αδερφός του Κώστας ήταν στρατιωτικός ιατρός και συμμετείχε στον ΕΛΑΣ. Τα άλλα αδέρφια του (Τάκης, Οδυσσέας, Σωκράτης) καθώς και οι γονείς του ήταν στελέχη του ΕΛΑΣ και του ΕΑΜ. Είχε τρεις αδερφές και ο σύζυγος της μιας ήταν ο έμπορος Κωνσταντίνος Μποτόπουλος που εκτελέστηκε κατηγορούμενος ως ενισχυτής του Δ.Σ.Ε στις 22/8/1948. Επίσης ήταν πρώτος ξάδερφος του Γρηγόρη Λαμπράκη.
Δημογραφία των Αμερικανικών Παρθένων Νήσων

Υγεία

Η θνησιμότητα των βρεφών το 2010 ήταν 7,4 θάνατοι ανά 1.000 γεννήσεις (8,14 για αγόρια και 6,63 για κορίτσια). Μετά τη γέννησή τους, η υπολογιζόμενη διάρκεια ζωής είναι τα 79,61 έτη (76,57 για τους άνδρες, 82,83 για τις γυναίκες).
Νομοθετικό Σώμα του Ουισκόνσιν

Μέλη και θητείες

Όλα τα 99 μέλη της Συνέλευσης εκλέγονται σε κύκλο διετών θητειών χωρίς όρια θητείας. Παρομοίως, όλα τα 33 μέλη της Γερουσίας εκλέγονται σε τετραετή κύκλο, επίσης χωρίς όρια θητείας. Η μισή Γερουσία εκλέγεται κάθε δύο έτη. Πριν την τροποποίηση στο Σύνταγμα του Ουισκόνσιν το 1881, τα μέλη της Συνέλευσης υπηρετούσανμονοετή θητεία, ενώ οι Γερουσιαστές εκλέγονταν κάθε δύο έτη. Το 100ο Νομοθετικό Σώμα του Ουισκόνσιν άρχισε στις 3 Ιανουαρίου 2011.

Αξιωματούχοι

Τα μέλη και των δύο σωμάτων του Νομοθετικού Σώματος ψηφίζουν μέσα στις τάξεις τους για να επιλέξουν τους προεδρεύοντες αξιωματούχους, όπως τον Πρόεδρο της Συνέλευσης και τον Πρόεδρο της Γερουσίας. Αυτές οι υψηλόβαθμες θέσεις αντικατοπτρίζουν την κομματική πλειοψηφία και στα δύο σώματα. Μια τροποποίηση στο πολιτειακό σύνταγμα το 1979 αφαίρεσε τον Αναπληρωτή Κυβερνήτη του Ουισκόνσιν από την θέση του προεδρεύοντος αξιωματούχου της Γερουσίας, επιτρέποντας στους Γερουσιαστές να ψηφίζουν μέσα στις τάξεις τους για τον πρόεδρο του σώματος. Παρομοίως, ο ηγέτης της πλειοψηφίας και της μειοψηφίας επιλέγονται επίσης από την ισχύ του κόμματος στα νομοθετικά σώματα και μέσα στη δική τους αντίστοιχη παράταξη.
Γουέλφος Ζ΄ της Τοσκάνης

Βιογραφία

Ήταν ο μόνος γιος του Γουέλφου ΣΤ΄ μαρκήσιου της Τοσκάνης και δούκα του Σπολέτο και της Ούτας κόμισσας του Σάουενμπεργκ, κόρης του Γκόντφριντ του Καλφ, παλατινού κόμη του Ρήνου. Ο πατέρας του ήταν κάτοχος των πατρικών κτήσεων στη Σουηβία, δηλ. του Άλτορφ και του Ράβενσμπουργκ και διέμενε εκεί. Ο Γουέλφος Ζ΄ προτιμούσε τις Ιταλικές κτήσεις. Η αδελφή του Γουέλφου ΣΤ΄, η Ιουδήθ των Γουέλφων, ήταν μητέρα του Φρειδερίκου Α΄ Χοενστάουφεν.
Μαζί με τον πατέρα του, ο Γουέλφος Ζ΄ υποστήριξε τον Φρειδερίκο Α΄, που έγινε βασιλιάς της Γερμανίας. Μάλιστα τον ακολούθησε στις ιταλικές εκστρατείες του, που άρχισαν το 1154. Το 1160 ο πατέρας του ζήτησε από τον ανιψιό του Φρειδερίκο Α΄ να επιτρέψει την παραχώρηση των ιταλικών κτήσεων στον Γουέλφο Ζ΄, πράγμα που έγινε. Το 1164-66 έλαβε μέρος στη διαμάχη του πατέρα του με τον Ούγο του Τυμπίγκεν, που λύθηκε με επέμβαση του Φρειδερίκου Α΄. 
Ακολούθησε τον βασιλιά σε νέα εκστρατεία το 1167 στην Ιταλία, αλλά ασθένησε από ελονοσία που αποδεκάτισε το στρατό και έκανε τον Φρειδερίκο Α΄ να επιστρέψει στη Γερμανία. Απεβίωσε από την ασθένεια στη Σιένα. Ετάφη στο αβαείο Σταϊνγκάρντεν που είχε ιδρύσει ο πατέρας του στη Βαυαρία. Ο βασιλιάς επέστρεψε τις Ιταλικές κτήσεις στον Γουέλφο ΣΤ΄, που τις κράτησε ως το 1173 και μετά τις παρέδωσε στον Φρειδερίκο Α΄.
Όταν το 1167 ο Γουέλφος Ζ΄ έμεινε, με το θάνατο του Γουέλφου Ζ΄, χωρίς απογόνους, ο ανιψιός του Ερρίκος ο Λέων ζήτησε να κληρονομήσει τις κτήσεις του στη Σουηβία, που ήταν από παλιά των Γουέλφων. Ο Γουέλφος Ζ΄ τελικά τις κληροδότησε στον γιο του Φρειδερίκου Α΄, Φίλιππο. Ο Γουέλφος ΣΤ΄ απεβίωσε το 1191 και ετάφη επίσης στο Σταϊνγκάρντεν.
Λε Καστέλα

Ταινίες

Στην τοποθεσία αυτή έχουν γυριστεί οι ιταλικές ταινίες Οι γενναίοι του Μπρανκαλεόνε (Ιταλικά: L'armata Brancaleone) του Mario Monicelli (1966) και Το Ευαγγέλιο κατά Ματθαίον (Ιταλικά: Il vangelo secondo Matteo) του Πιέρ Πάολο Παζολίνι (1964). Επίσης από το 1999 μέχρι σήμερα γυρίστηκαν όλα τα επεισόδια της τηλεοπτικής σειράς Παιχνίδια χωρίς σύνορα.
Ορδοβίκια περίοδος

Βιολογικές και γεωλογικές μεταβολές

Στην διάρκεια της περιόδου εμφανίζονται τα καρκινοειδή μαζί με τα πρώτα ιχθυόμορφα σπονδυλωτά. Κοραλλιογενείς ύφαλοι αρχίζουν να σχηματίζονται στους ωκεανούς, ενώ οι νότιες ήπειροι μετατοπίζονται προς τους πόλους. Παγετώδης περίοδος εξελίσσεται στη Σαχάρα.Τα κυριότερα είδη ζώων εκείνης της περιόδου ήταν ένα ασπόνδυλο ονόματι ορθόκονος που έμοιαζε με καλαμάρι και ένα άλλο ασπονδυλο που είναι γνωστό ως θαλάσσιος σκορπιός το οποίο πηρε μεγαλύτερες διαστάσεις κατά τη Σιλούρια περίοδο μετά την εξαφάνιση του ορθόκονου.Κι αυτό γιατί ο ορθόκονος ήταν τρομερός θηρευτής του θαλάσσιου σκορπιού.
Μάρκους Γκρόνχολμ

Καριέρα

Ο Μάρκους ασχολήθηκε σαν επαγγελματίας με το ράλι στα μέσα του 1970, με δάσκαλο το πατέρα του, το Ούλφ Γκρόνχολμ, ο οποίος πέθανε το 1981 σε μια δοκιμή που έκανε στην περιοχή Κιρκονούμι. Ο Μάρκους τότε ήταν 13 χρονών και συνέχισε την εκπαίδευση του με τον ξάδερφο του, τον Σεμπαστιάν Λίντχομ, ο οποίος βρισκόταν μαζί με τον Μάρκους το 2000 στην ομάδα της Πεζό. Ο Μάρκους συνεργάστηκε με ομάδες όπως με τη Πεζό, με την οποία κατέκτησε 2 πρωταθλήματα το 2000 και το 2002 και με την Φόρντ και την Τογιότα, όπου συνεργάστηκε με τον Κάρλος Σάινθ.

Μετά την παραιτησή του από το WRC

Ο Μάρκους Γκρόνχολμ συμμετείχε σε έναν αγώνα του WRC στο Ράλι Σουηδίας το 2010 με ένα μαύρο Φορντ Φόκους και σε ένα τουρνουά στην Στοκχόλμη. Το 2008 αντικατέστησε για μερικούς αγώνες τον Τζίτζι Γκάλι όπου βρισκόταν στην δεύτερη ομάδα της Φορντ. Το 2009 υπέγραψε με την Σιτροέν και την Σουμπαρού, αλλά δεν έδωσε καμία συμμετοχή. Το μόνο που κατάφερε εκείνη την χρονιά ήταν μια εμφάνιση με ένα Σουμπαρού Ιμπρέζα του 2008 στο Ράλι Πορτογαλίας.